Abdullah II

Abdullah II ibn al-Hussein (; s. 30. tammikuuta 1962) on ollut Jordanian kuningas vuodesta 1999.

 Tausta 
Abdullah ibn al-Hussein syntyi Ammanissa kuningas Husseinin ja tämän englantilaissyntyisen vaimon poikana. Hän kävi pääkaupungin islamilaista koulua ja myöhemmin Pyhän Edmundin koulua Surreyssa, Englannissa. Lisäksi hän opiskeli Yhdysvalloissa Eaglebrookissa ja Deerfieldin akatemiassa. Vuonna 1980 hän meni opiskelemaan Sandhurstin kuninkaalliseen sotilasakatemiaan Britanniassa. Hän liittyi 13./18. kuninkaallisiin husaareihin vänrikkinä. Kuningas Abdullah pitää yllä välejä brittiarmeijaan ja on kevyen rakuunarykmentin eversti. Hän kävi myös Oxfordin yliopistoa, jossa hän opiskeli kansainvälistä politiikkaa.

Vuonna 1993 prinssi palveli Jordanian asevoimien erikoisjoukkojen varakomentajaksi ja vuotta myöhemmin komentajaksi. Hän toimi tässä virassa aina valtaannousuunsa saakka.

 Avioliitto ja perhe 
Abdullah nai palestiinalais–jordanialaisen, Kuwaitissa syntyneen Rania Al-Yassinin (nyt kuningatar Rania al-Abdullah) 10. kesäkuuta 1993. Heillä on neljä lasta:
Prinssi Hussein (s. 1994)
Prinsessa Iman (s. 1996)
Prinsessa Salma (s. 2000)
Prinssi Hašem (s. 2005)

28. marraskuuta 2004 Abdullah epäsi veljeltään, Hamzahilta, kruununprinssin aseman. Uudeksi kruununperijäksi nousi Abdullahin vanhin poika Hussein vuonna 2009.
 Kuninkaana 
Abdullah nousi valtaistuimelle 7. helmikuuta 1999 isänsä kuningas Husseinin kuoltua. Hussein oli nimittänyt hänet kruununprinssiksi 24. tammikuuta korvaten veljensä, Hassanin. Päätös ei ollut välttämättä suosittu, koska Abdullahin äiti, Antoinette Avril Gardiner (Muna al-Hussein), oli englantilaissyntyinen. Monet pitivät ihmisläheisen naisen poikaa sopimattomana Hašimidien valtaistuimelle, jonka lasketaan periytyvän suoraan Muhammadista. Kuningas Abdullah on väitteiden mukaan hänen jälkeläisensä 43. polvessa.

 Sisäpolitiikka 
Lähes heti valtaan noustuaan Abdullah pani alulle liudan reformeja maan talouden kohentamiseksi: Jordania liittyi maailman kauppajärjestöön vuonna 2000 ja solmi vapaakauppasopimuksen Yhdysvaltain kanssa vuotta myöhemmin. Lisäksi hän laajensi isänsä aloittamaa erikoistalousalue-hanketta, joilla sijaitsevat tehtaat saivat myydä tuotteitaan vientiin alemmilla tariffeilla. Myös joitain valtionyrityksiä yksityistettiin osittain. Poliittisia uudistuksia on sen sijaan tehty hitaammin. Vuoden 2016 parlamenttivaalien jälkeen Freedom House katsoi, että Jordanian vaalit ovat nykyään osittain vapaat (aiemmin ei-vapaat). Taustalla olivat uudistukset, joilla haluttiin varmistaa reilumpi edustus parlamentissa.

Kuninkaana Abdullah on pyrkinyt edistämään matkailualaa Jordaniassa. Vuonna 2002 hän toimi oppaana Discoveryn Jordan: The Royal Tour -ohjelmassa. Hän myös pyrkinyt lujittamaan suhteita kulttuurialalla esim. 2006 allekirjoittamalla sopimuksen, jonka nojalla Jordaniaan perustettaisiin USC School of Cinematic Artsin kanssa Punaisenmeren elokuvainstituutti. Transformers: Kaatuneiden kosto -elokuvan kuvauksissa Abdullah tarjosi Jordanian ilmavoimien apua kuvauslaitteiden kuljettamiseen kuvauspaikalle Petraan.

 Ulkopolitiikka 
Syyskuun 11. päivän terroritekojen jälkeen Abdullah asettui tukemaan Yhdysvaltoja sen terrorismin vastaisessa sodassa. Irakin sodan jälkeen Jordania salli Yhdysvaltain pysyvän sotilastukikohdan perustamisen maahan.

Abdullah II on ollut hyvin aktiivinen Israelin ja Arabian väliessä konfliktissa rauhan rakentamisessa. Hän on tavannut sekä PLO:n johtajan Mahmud Abbasin että Israelin pääministerin Ehud Olmertin ja on vieraillut Jerusalemissa. Myös Ammanissa on järjestetty konferenssejä rauhan saamiseksi.

Helmikuussa 2015 internetissä levisi video, jossa ISIS poltti jordanialaisen pilotin elävältä. Abdullah ilmoitti Jordanian vastaavan tähän "periksiantamattomalla sodalla" terroristijärjestöä vastaan. Jordanian ilmavoimat alkoi tämän jälkeen pommittaa ISIS:n asemia, muttei täsmentänyt, minkä valtion alueella. Al Jazeera kertoi kuitenkin kuninkaan sanoneen, että pommikoneet olivat operaation jälkeen palanneet Raqqasta.

Abdullah vieraili Valkoisessa talossa heinäkuussa 2021 ja tapasi presidentti Joe Bidenin, joka lupasi toimittaa Jordaniaan 500 000 koronarokotetta. Abdullah oli ensimmäinen Lähi-idän valtionpäämies, joka tapasi Bidenin tämän noustua presidentiksi.
 Yksityiselämä ja imago 
Koska Abdullahin äiti oli englantilaissyntyinen puhuu Abdullah äidinkielenään englantia ja arabiaa. Ennen valtaannousuaan Abdullahin arabian kielen taitoja kuvattiin melko kehnoiksi, koska hän ei hallinnut standardikieltä.

Kuningas Abdullah II on tunnettu Star Trek -fani. Hän esiintyi 1995 Star Trek Voyagerin jaksossa 36, "Investigations". Hän pitää myös stand up -komiikasta, ja kutsui mm. kanadalaisen koomikon Russell Petersin tapaamaan häntä vuonna 2009. Peters puolestaan on sanonut, että "jos minä olisin kuningas, hän [Abdullah II] olisi sellainen kuningas, jollainen haluaisin olla – – hän on coolein tyyppi".

Abdullah omistaa luksusasuntoja niin Malibussa, Washingtonissa kuin Lontoossakin. Kuninkaan henkilökohtaisen omaisuuden arvo ja tulonlähteet ovat kuitenkin salaisuus, eikä hän ole asianajajiensa mukaan koskaan väärinkäyttänyt julkisia varoja. 

Ennen kuninkaaksi nousuaan Abdullah harrasti aktiivisesti myös laskuvarjohyppäämistä. Tämä kuitenkin kiellettiin häneltä valtaannousun jälkeen. Muita kuninkaan harrastuksia ovat mm. moottoriurheilu, sukeltaminen ja antiikkiaseiden keräily. Lisäksi hän on pätevä taistelusukeltaja ja pilotti. Tästä syystä häntä on kutsuttu Jordanian ActionMan-kuninkaaksi. Vuonna 2013 Jordaniaan iski äkillinen lumimyrsky, jonka jälkimainingeissa kuningas kuvattiin auttamassa lumeen jumittunutta autoa liikkeelle. Vuonna 2017 kuningas kuvattiin avustamassa palomiehiä tulipalon sammuttamisessa palatsin läheisyydessä.

 Kunnianosoitukset 

 Jordanialaiset 

 55x55px Al-Hussein bin Alin ritarikunta (suurmestari, 1999)
 55x55px Renessanssin ylin ritarikunta (suurmestari, 1999)
 55x55px Jordanian tähden ritarikunta (suurmestari, 1999)
 55x55px Itsenäisyyden ritarikunta (suurmestari, 1999)
 55x55px Sotilasansion ritarikunta (suurmestari, 1999)
 55x55px Hašemiittien tähden ritarikunta (suurmestari, 1999)
 55x55px Pitkän palveluksen mitali

Lähde:

 Ulkomaalaiset 

 55x55px Kansallinen ansioritarikunta ketjulla (Algeria, 2022)
 55x55px Šeikki Isa ibn Salman Al Khalifan ritarikunnan suurristi (Bahrain, 1999)
 55x55px Kultaisen taljan ritarikunnan ritari (Georgia, 2022)
 55x55px Leopoldin ritarikunnan suurristi (Belgia, 2016)
 55x55px Valkoisen leijonan ritarikunnan 1. luokka (Tšekki, 2015)
 55x55px Suomen Valkoisen Ruusun ritarikunta ketjulla (Suomi, 2010)
 55x55px Krysanteemiritarikunta ketjulla (Japani, 1999)
 55x55px Pyhän Olavin ritarikunta ketjulla (Norja, 2000)
 55x55px Siviiliansion ritarikunnan 1. luokka (Oman, 2022)
 55x55px Alankomaiden leijonan ritarikunnan suurristi (Alankomaat, 2006)
 55x55px Oranian kuningasperheen ritarikunnan suurristi (Alankomaat, 1994)
 55x55px Henrik Purjehtijan ritarikunta ketjulla (Portugali, 2008)
 55x55px Pyhän Jaakon miekan sotilaallinen ritarikunta ketjulla (Portugali, 2009)
 55x55px Romanian tähden ritarikunnan suurristi (Romania, 2005)
 55x55px Brunein kruunun ritarikunnan ritari (Brunei, 2008)
 55x55px Serafiimiritarikunnan ritari (Ruotsi, 2022)
 55x55px Ansioritarikunnan 1. luokka (Ukraina, 2011)
 55x55px Ruhtinas Jaroslav Viisaan ritarikunnan suurristi (Ukraina, 2002)
 55x55px Kaarle III:n ritarikunta ketjulla (Espanja, 2006)
 55x55px Isabella Katolilaisen ritarikunta ketjulla (Espanja, 1999)
 55x55px Sotilasansioiden ristin valkoinen suurristi (Espanja, 1995)
 55x55px Ansioritarikunnan erikoisluokka (Libanon, 1999)
 55x55px Italian tasavallan ansioritarikunta ketjullla (Italia, 2001)
 55x55px Saksan liittotasavallan ansioritarikunnan erikoissuurristi (Saksa, 2002)
 55x55px Perun auringon ritarikunnan suurristi (Peru, 2005)
 55x55px Mugunghwa-ritarikunnan ritari (Etelä-Korea, 1999)
 55x55px Suuren valloittajan ritarikunnan 1. luokka (Libya, 1999)
 55x55px Al-Fatehin vallankumouksen ritarikunta (Libya, 2009)
 55x55px Jerusalemin ritarikunnan suurristi (Palestiina, 2015)
 55x55px Itävallan tasavallan kunniamitalin suurristi (Itävalta, 2001)
 55x55px Slovenian vapauden ritarikunnan 1. luokka (Slovenia, 2002)
 55x55px Al Saidin ritarikunnan ritari (Oman, 2024)
 55x55px Kuninkaallisen viktorialaisritarikunnan kunniasuurristi (Yhdistynyt kuningaskunta, 2024)
 55x55px Amílcar Cabralin mitali (Guinea-Bissau, 2023)
 55x55px Makarios III:n ritarikunta ketjulla (Kypros, 2021)
 55x55px Montenegron tasavallan ritarikunnan 1. luokka (Montenegro, 2017)
 55x55px Bathin ritarikunnan kunniasuurristi (Yhdistynyt kuningaskunta, 2001)
 55x55px Pyhän Mikaelin ja Pyhän Yrjön ritarikunnan kunniasuurristi (Yhdistynyt kuningaskunta, 1999)
 55x55px Ilmailuansion ritarikunnan valkoinen suurristi (Espanja, 1999)
 55x55px Zayedin ritarikunnan ritari (Arabiemiraatit, 2023)

Lähde:

 Lähteet 

 Aiheesta muualla 

Luokka:Hašimidit
Luokka:Jordanian kuninkaat
Luokka:Vuonna 1962 syntyneet
Luokka:Elävät henkilöt